Up-548/07
Natisni
Opravilna št.:
Up-548/07
Datum odločitve:
21. 6. 2007
ECLI:
ECLI:SI:USRS:2007:Up.548.07
Akt:
Ustavna pritožba zoper sklep Višjega sodišča v Ljubljani št. IV Cpg 93/2006 z dne 4. 10. 2006 v zvezi s sklepom Okrožnega sodišča v Ljubljani št. Srg 05148/2006 z dne 27. 1. 2006
Izrek:
Ustavna pritožba zoper sklep Višjega sodišča v Ljubljani št. IV Cpg 93/2006 z dne 4. 10. 2006 v zvezi s sklepom Okrožnega sodišča v Ljubljani št. Srg 05148/2006 z dne 27. 1. 2006 se zavrže.
Evidenčni stavek:
Če pritožnik nima več pravnega interesa za nadaljevanje postopka z ustavno pritožbo, jo Ustavno sodišče zavrže.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.2 - Ustavno sodstvo - Postopek - Procesne predpostavke v postopku ustavne pritožbe - Pravni interes za vložitev ustavne pritožbe.
Pravna podlaga:
Člen 50.1, 55.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
5. 2. 2007
Vrsta odločitve:
sklep
Vrsta rešitve:
zavrženje
Dokument:
US27688
Dokument v PDF obliki:
Up-548-07.pdf
114 KB
Prenesite datoteko
Up-548/07-6
21. 6. 2007
SKLEP
Ustavno sodišče je v postopku za preizkus ustavne pritožbe A. A. A. iz Ž. na seji senata 5. junija 2007 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba zoper sklep Višjega sodišča v Ljubljani št. IV Cpg 93/2006 z dne 4. 10. 2006 v zvezi s sklepom Okrožnega sodišča v Ljubljani št. Srg 05148/2006 z dne 27. 1. 2006 se zavrže.
Obrazložitev
1. Sodišče prve stopnje je zavrglo pritožbo družbe B.-B. B, d. o. o., Z., zoper sklep o izbrisu družbe iz sodnega registra kot nedovoljeno, ker ni vložila ugovora zoper sklep o začetku postopka izbrisa (1. točka četrtega odstavka 34. člena Zakona o finančnem poslovanju podjetij, Uradni list RS, št. 54/99 in nasl. –  v nadaljevanju ZFPPod). Višje sodišče je zavrnilo pritožbo družbe in potrdilo sklep sodišča prve stopnje.
2. Pritožnik je vložil ustavno pritožbo kot edini družbenik in pravni naslednik družbe B.-B. B. V ustavni pritožbi zatrjuje kršitev 2. člena Ustave in kršitev pravice iz 25. člena Ustave. Meni, da bi moralo sodišče pritožbo dovoliti, ker je pritožbo vložila odgovorna oseba izbrisane družbe, ki je bila hkrati upnik izbrisane družbe in je bila zato po 3. točki četrtega odstavka 34. člena ZFPPod upravičena vložiti pritožbo. S tem naj bi bila družbi dejansko odvzeta pravica do pravnega sredstva.
3. Vsakdo, ki zahteva sodno varstvo svojih pravic in pravnih interesov, mora izkazati pravni interes: kot verjetno mora izkazati, da bo ugoditev njegovi zahtevi pomenila zanj določeno pravno korist, ki je brez tega ne more doseči. Pravni interes mora biti izkazan tudi za vložitev ustavne pritožbe. Na obstoj pravnega interesa mora Ustavno sodišče paziti po uradni dolžnosti ves čas postopka.
4. Po podatkih sodnega registra je bila družba B.-B. B na podlagi izpodbijanega sklepa o izbrisu po ZFPPod 21. 11. 2006 že izbrisana iz sodnega registra. Zato morebitna ugoditev pritožnikovi ustavni pritožbi in posledična razveljavitev izpodbijanega sklepa ne bi vplivala na izboljšanje pritožnikovega pravnega položaja. Glede na to pritožnik ne izkazuje več pravnega interesa za ustavno pritožbo in jo je Ustavno sodišče zavrglo.
5. Senat Ustavnega sodišča je sprejel ta sklep na podlagi prvega odstavka 55. člena v zvezi s prvim odstavkom 50. člena Zakona o Ustavnem sodišču (Uradni list RS, št. 15/94 – v nadaljevanju ZUstS) ter prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata mag. Marija Krisper Kramberger ter člana dr. Franc Grad in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu s četrtim odstavkom 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger